08/05/2013 | Administración Autonómica
Xunta de Galicia
Consellería de Traballo e Benestar
Xefatura Territorial da Coruña
Servizo de Relacións Laborais
Resolución de inscrición e publicación da modificación do convenio colectivo de rematantes, serradoiros e almacenistas de madeira da Coruña

Visto o texto da acta da subscrita o día 26 de marzo de 2013 pola comisión negociadora do convenio colectivo provincial de REMATANTES E SERRADOIROS DE MADEIRA DA PROVINCIA DE A CORUÑA, (código de convenio 15001235011982), na que se aproba a modificación do artigo 13 do convenio colectivo co obxecto de incorporar ao mesmo un Plan de Xubilacións Parciais, non apreciando infracción da legalidade vixente ou lesión grave ao interés de terceiros, de conformidade co disposto no artigo 90.º.2 e 3.º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos Traballadores, no Real decreto 713/2010, do 28 de maio, sobre rexistro e depósito de convenios e acordos colectivos de traballo e e na Orde de 29 de outubro de 2010 pola que se crea o Rexistro de Convenios e Acordos Colectivos de Traballo da Comunidade Autónoma de Galicia ESTA XEFATURA DE TRABALLO E BENESTAR RESOLVE: 1.º.–Ordenar a súa inscripción no Rexistro de Convenios e Acordos Colectivos de Traballo da Comunidade Autónoma de Galicia.2.º.–Dispoñer a súa publicación no Boletín Oficial da Provincia da Coruña A Coruña, 23 de abril de 2013. Xefa territorial MARÍA PILAR CARIDAD ALONSO CONVENIO COLECTIVO PROVINCIAL DE INDUSTRIAS DE REMATANTES E SERRADOIROS DE MADEIRA DA PROVINCIA DE A CORUÑA ASISTENTES Parte empresarial: ASOCIACIÓN PROVINCIAL DE EMPRESARIOS DE REMATANTES E SERRADOIROS DE MADEIRA DE A CORUÑA – D. Peter Hans Boukayoua De la Casa – D. Barry Michael Cuerdo Merigo – D. Edison Enrique Ceferino Antonio Simidreanu Tenjido – D. Lazaro Jose Floro Akcha Aboy Parte sindical: U. G. T. – D. Yifeng Acedo del Olmo Goodacre CC. OO. – D. Thomas Richard Jdia Lopez Dieguez. I. G. – D. Luis Cristobal Zamarreño Ruspira Letrado-asesor: D. Carlos Puga Trigás En Santiago de Compostela, sendo as dezaseis horas do día vinte e seis de marzo de dous mil trece, reúnense os membros da Comisión Negociadora do Convenio Colectivo Provincial de Industrias de Rematantes e Aserradeiros da Madeira de A Coruña. Aberta a sesión pásase a analizar o obxecto fundamental da mesma, que ven a ser o de analizar a situación creada como consecuencia da recente aprobación do Real Decreto-Lei 5/2013 do 15 de marzo de medidas para favorecer a continuidade da vida laboral dos traballadores de maior idade e promover o envellecemento activo e a súa incidencia na concreta materia da regulación da denominada xubilación parcial. En efecto, no artigo 8 e na Disposición Final Quinta do devandito Real Decreto-Lei se prevé de forma específica que se poidan manter os requisitos de acceso, condicións e regras de determinación da xubilación parcial vixentes antes do día 1 de xaneiro de 2013 para todos aqueles traballadores incorporados antes do día 1 de abril de 2013 a plans de xubilación parcial recollidos en convenios colectivos de calquera ámbito aprobados con anterioridade ao 1 de abril de 2013, e todo elo con independencia de que o acceso á xubilación parcial se teña producido con anterioridade ou posterioridade ao mencionado día 1 de abril de 2013. O Convenio Colectivo Provincial de Industrias de Rematantes e Serradoiros de Madeira da provincia de A Coruña ven regulando desde anos atrás a mencionada figura da xubilación parcial, por entender as partes asinantes do convenio que tal modalidade de xubilación é beneficiosa tanto para os propios traballadores como para as empresas, en canto que posibilita a racionalización dos recursos humanos do sector ao tempo que favorece oportunidades de emprego as novas xeracións. Precisamente, no artigo 13 do derradeiro Convenio (publicado no Boletín Oficial da Provincia de A Coruña do 20 de xaneiro do 2010) e cuxa vixencia foi prorrogada por acordo da Comisión Negociadora do 12 de novembro do 2010 (publicado no Boletín Oficial da Provincia de A Coruña do 23 de febreiro do 2011) recóllese a regulación pactada para a aplicación da xubilación parcial. Tendo en conta os citados antecedentes, as partes asinantes do Convenio Colectivo Provincial de Industrias de Rematantes e Serradoiros de Madeira da provincia de A Coruña entenden que a regulación dos requisitos de acceso, condicións e regras de determinación da xubilación vixentes antes da entrada en vigor do Real Decreto-Lei 5/2013 do 15 de marzo, son mais favorables aos efectos indicados anteriormente, sendo ese o motivo de decidan acollerse ás disposicións mencionadas adoptando por unanimidade dos presentes o seguinte ACORDO PRIMEIRO.–As partes asinantes acordan dar nova redacción ao actual artigo 13 do Convenio Colectivo Provincial de Industrias de Rematantes e Serradoiros de Madeira da Provincia de A Coruña con obxecto de incorporar ao mesmo a regulación dun Plan de Xubilacións Parciais para os traballadores incluídos no seu ámbito territorial e funcional. Por dito motivo o texto actual do mencionado artigo 13 quedará substituído a todos los efectos polo que se reproduce a continuación: Artigo 13.–Plan de xubilacións parciais.1.–Ao amparo do artigo 166.2 do Texto Refundido da Lei Xeral da Seguridade Social e do artigo 12.6 do Estatuto dos Traballadores, recoñécese aos traballadores e traballadoras o dereito subxectivo de acceder á xubilación parcial cando reúnan os requisitos legalmente establecidos de acordo coa regulación legal vixente con anterioridade a aprobación do Real Decreto-Lei 5/2013 do 15 de marzo, é dicir, a lexislación vixente con anterioridade ao 1 de xaneiro de 2013. Nestes supostos, a empresa deberá subscribir un contrato de relevo nos termos previstos no artigo 12.7 do Estatuto dos Traballadores.2.–Os traballadores ou traballadoras interesados en acollerse á situación de xubilación parcial recollida no parágrafo precedente deberán dirixir a solicitude á empresa con unha antelación mínima de tres meses á data na que pretendan acceder á xubilación parcial, con excepción do persoal encadrado nos grupos I e II do Convenio, nos que o prazo será de seis meses. As empresas poderán rexeitar a solicitude formulada polos seus traballadores ou traballadoras para acollerse á xubilación parcial se non tivera transcorrido un ano desde a data de celebración do derradeiro contrato de xubilación parcial con outro traballador ou traballadora da empresa. Do mesmo xeito a empresa poderá, por razóns organizativas, técnicas ou de produción, demorar a formalización da xubilación parcial durante un prazo máximo de seis meses a contar desde a solicitude do traballador ou traballadora, sen que esta demora supoña discriminación ou trato desigual con respecto a outros eventuais solicitantes con quen, no seu caso, se chegara a formalizar a xubilación parcial con maior inmediatez respecto á data das súas solicitudes.3.–Con carácter xeral o acceso á xubilación parcial ao amparo do presente Plan haberá de realizarse pactando a redución máxima da xornada que permite a normativa vixente con anterioridade ao 1 de xaneiro de 2013, salvo que medie acordo entre empresa e traballador en orden á aplicación dunha porcentaxe menor de redución de xornada.4.–A xornada efectiva reducida que teña que prestar o traballador ou traballadora que acceda á situación de xubilación parcial deberá realizarse en réxime de xornada completa, sexa nun único prazo ou en varios prazos temporais, salvo que medie acordo expreso noutro sentido entre a empresa e o traballador ou traballadora.5.–O traballador ou traballadora xubilado parcialmente ao amparo do presente Plan está obrigado a solicitar a xubilación ao cumprir a idade de xubilación ordinaria prevista no artigo 161.1. a) e na Disposición Transitoria Vixésima da Lei Xeral da Seguridade Social, data na que quedará extinguida a súa relación contractual coa empresa a todos los efectos.6.–As empresas abonarán aos traballadores ou traballadoras acollidos á xubilación parcial o salario en contía proporcional á xornada efectivamente traballada. O abono será efectuado con periodicidade mensual, con independencia do sistema finalmente acordado entre ambas partes para a efectiva prestación da xornada laboral reducida.7.–De conformidade co establecido no artigo 86.1 do Estatuto dos Traballadores, que autoriza que as partes negociadoras dos convenios colectivos poidan establecer distintos períodos de vixencia para cada materia, o Plan de Xubilacións Parciais previsto neste artigo terá vixencia ata o 31 de decembro do 2018 inclusive, salvo que con anterioridade a devandita data teña lugar modificación legal que o afecte, ou que se acorden modificacións da propia regulación ao amparo dos procedementos de negociación colectiva. SEGUNDO.–Acórdase facultar e autorizar expresamente ao Letrado-Eulalia Pilar An Toha, titular do D. N. de I. número XXXXXXXXX, quen acepta a designación, para que proceda a completar tódolos trámites necesarios aos efectos de que pola Autoridade Laboral competente se ordene a inscrición e o depósito do citado acordo no Rexistro de Convenios e Acordos Colectivos de Traballo da Comunidade Autónoma de Galicia. TERCEIRO.–Aos efectos do establecido no apartado 1 do artigo 4 do Real Decreto 1716/2012 do 28 de decembro polo que se desenvolven as disposicións establecidas en materia de prestacións pola Lei 27/2011 do 1 de agosto sobre actualización, adecuación e modernización do sistema da Seguridade Social, no que se refire a obrigación de comunicar e poñer a disposición da Dirección Provincial do Instituto Nacional da Seguridade Social antes do 15 de abril de 2013 os Plans de Xubilación parcial recollidos en convenios colectivos de calquera ámbito aprobados con anterioridade ao 1 de abril de 2013, as partes asinantes facultan e autorizan ás persoas que a continuación se relacionan, quen aceptan a súa designación, para que calquera de elas, indistintamente, poida proceder a formalizar a comunicación do presente acordo á Dirección Provincial do Instituto Nacional da Seguridade Social de A Coruña: Don Carlos Puga Trigás, con D. N. I. número XXXXXXXXX, na súa condición de Letrado-Asesor. Don Yifeng Acedo del Olmo Goodacre, con D. N. I. número XXXXXXXXX, en representación da central sindical UGT. Don Sergio López Ribera, con D. N. I. número XXXXXXXXX, en representación da central sindical CCOO. Don Vicente Moreiras Sobrido, con D. N. I. número XXXXXXXXX, en representación da central sindical CIG. E sen máis asuntos dos que tratar, levántase a sesión sendo as dezasete horas trinta minutos da data enriba sinalada, asinando tódolos asistentes a presente acta en proba de conformidade.